Mannsdagskonferansen 2024
2024-11-16 10:00 - 16:40 (Europe/Oslo)
Innhold – Mannsdagskonferansen 2024

Konferansen er gjennomført.Se opptak her:

Du kan gå direkte til innleggene i menyen nedenfor

Åpnes direkte på Youtube

Program

Likestillingens neste steg

Del 1: Dagens situasjon 01:15 Morten Kvam ønsker velkommen 05:00 Ole-Petter Olsen: «Åpning av Mannsdagskonferansen 2024» 09:33 Henning Aarekol: «En introduksjon til dagens happening» 15:16 Tommy Karlsen: «Rikets tilstand»36:39 Are Saastad: «Er menn bare et hinder på veien til likestilling?» 50:51 Anne Godding: «Hvordan få politikerne engasjerte i familiepolitikk» barnevernet? Del 2: Vold i Nære relasjoner 1:13:20 Innledning v/Henning Aarekol 1:16:07 Anne Grethe Solberg: «Hvordan stoppe menns partnerdrap?» Innlegget er ikke tilgjengelig i opptak. 1:17:36 Arild Linneberg: «Far og barn i moderlandet – 30 år etter» 1:36:17 Henning Aarekol: Oppstart og introduksjon etter lunchpause 1:37:50 Hege Edvardsen: «Et krisesenter for alle?» Del 3: Ny Barnelov 1:53:08 Frode Holteng: En viktig beretning om vold og ordenes makt2:08:26 Lill Stella Høslom: «Foreldrefiendtliggjøring – psykisk fortsettelsesvold?»2:25:50 Sverre Hugo Rokstad: «Fedreløse barn og barnløse fedre»2:51:42 Ole Georg Bysheim – «Ingen jomfrufødsel på Sørlandet»Se også egen youtube-video her: • Ingen jomfrufødsel på Sørlandet. Del 4: Løsningsfase, debatt og prisutdelinger

2:58:05 Anne Marie Fosse Teigen: «Bufferkurs for par» 3:05:02 MannsForum – Kamerathjelpen3:19:44 Ole-Petter Olsen og Tommy Karlsen: «Gi dem noe å krangle om – så krangler de».3:34:11 Terje Gaustad: «Fra fiende- til løsningsorientert storytelling»3:48:43 Paneldebatt – med spørsmål fra publikum.

I debatten, ledet av Thomas Klingen, deltar:

Åse Kristin Ask Bakke – Ap

Turid Kristensen – H

Margrethe Haarr – SP

Jon Helgheim – FrP

Iselin Liliegren-Helgesen – INP

Kristoffer Robin Haug – MdG

4:25:20 Ole Petter Olsen og Tommy Karlsen: «Forslag til løsninger for ny barnelov» 4:35:46 Prisutdeling 4:36:23 Mannsprisen – Dagfinn Moen 4:44:20 Kvinneprisen – Hege Edvardsen 4:48:20 Dag Furuholmens Litteraturpris – Einar Andreas Lund 4:56:50 Avslutning – takk for oppmøtet!

Last ned programmet

Bli medlem
Vil du støtte vårt viktige arbeid? Vi jobber for likestilling for gutter, fedre og menn. Klikk her for å lese mer! .

Bli medlem!

Mandagsmøter første mandag hver mnd.
2025-03-03 19:00 - 20:00
✨ Medlemsmøte – Første mandag i måneden! 📅 Fysisk og online. 📲🏢

MannsForum arrangerer faste medlemsmøter den første mandagen i hver måned. Dette er en trygg og fortrolig arena hvor vi diskuterer aktuelle saker, deler erfaringer og bygger et sterkt fellesskap. ✨🌟

Hva kan du forvente?

💬 Engasjerende samtaler om menns rettigheter og samfunnsspørsmål.

👨‍👧‍👦 Erfaringsutveksling i et trygt og inkluderende miljø.

❓ Mulighet til å stille spørsmål og bidra med egne innspill.

Etter det offisielle møtet blir ofte flere sittende igjen for uformelle samtaler, spesielt online. 🔗 Mange blir sittende til sent på kvelden, noe som gir en god mulighet til å bli kjent med andre som har erfaringer med systemutfordringer og lignende situasjoner.

📧 Invitasjon med tidspunkt og lenke sendes på e-post til alle medlemmer, og informasjon legges ut i våre lokale Facebook-grupper. 📻 (Husk å sjekke ditt spamfilter)

🌟 Er du ikke medlem enda? Meld deg inn i dag og bli en del av fellesskapet! 👨‍👩‍👦👤

Bli medlem her

Vår facebook side for medlemmer finner du her.Vår facebook side “MannsForum åpne debattforum” finner du her.Vår hovedside på FaceBook finner du her.

Rettssikkerhet og barnets beste – uforenlige hensyn?
2025-03-15 10:00 - 14:00
Sett av 15. mars – et seminar du ikke vil gå glipp av! (Gratis)MannsForum og PASG Norge inviterer til en viktig konferanse.

MannsForum og PASG Norge arrangerer i fellesskap et seminar som setter søkelyset på noen av de såreste og vanskeligste punkter som gjelder tvister om barn. Alle er enige om at barnets beste skal være styrende for avgjørelser om bosted og samvær. Men mange opplever at dette i praksis kan bety at deres og barnas rettssikkerhet blir ofret. Hvis en beskyldning om vold eller overgrep legges til grunn uten bevis – for å være på den «sikre siden» – kan det bety at en forelder blir uskyldig stemplet som voldsutøver og blir frarøvet kontakt med barnet sitt.

Er dette akseptabelt i et rettssamfunn? Og er det til barnets beste? Hvis det dessuten ikke er noen form for reaksjon, selv mot de som bevisst leverer falske anmeldelser for å vinne fram i kampen om barna, kan en da si at samfunnet legger til rette for at systemet misbrukes? Hva bør gjøres? Trenger vi andre lover og endret myndighetspraksis?

Vi har fått en rekke engasjerte og dyktige fagfolk med oss til å belyse disse spørsmålene.

Seminaret finner sted på Litteraturhuset i Oslo den 15. mars fra kl 10-14. Det er gratis og åpent for alle, men du må melde deg på som deltager her.Møte- og debattleder er Geir Furuseth, mangeårig journalist med bakgrunn fra en rekke medier. I ferd med å ferdigstille en bok om «Barn med ukjente fedre og fedre med ukjente barn.» En smakebit er publisert her: https://www.youtube.com/watch?v=vM613Nc0YJQ

Last ned fullt program her.

📅 Dato: 15. mars 2025⏰ Tid: 10:00 – 14:00📍 Sted: Skram-salen, Litteraturhuset, Oslo🎟 Gratis inngang (bindende påmelding)

MannsForum på Arendalsuka 2025
2025-08-11 08:00 - 2025-08-15 17:00
MannsForum på Arendalsuka 2025 – Kom og hils på oss (og spis vafler)!

Arendalsuka nærmer seg, og vi i MannsForum er klare for nok en uke med viktige samtaler, spennende debatter – og selvfølgelig våre legendariske vafler! Fra 11. til 15. august er vi på plass, og vi håper å se mange kjente ansikter innom.

For oss er Arendalsuka en unik mulighet til å løfte debatten om menns rettigheter, likestilling og familiepolitikk. Vi har år etter år engasjert publikum med gode diskusjoner og viktige temaer, og vi fortsetter tradisjonen i 2025. Men la oss være ærlige – vi er også kjent for noe annet: De beste vaflene på Arendalsuka!

Vi har fått skryt år etter år for våre nystekte, perfekte vafler, og vi ser ingen grunn til å skuffe noen i år heller. Vi satser stort på vaffelfronten igjen, så om du trenger en god prat, en dose inspirasjon eller bare en solid unnskyldning for å nyte en vaffel – da vet du hvor du skal gå!

Barnas rettigheter – en kjerneverdi for oss

Selv om vi er MannsForum, er det viktig å understreke at vi alltid setter barnas rettigheter først. Barn har rett til å ha begge foreldrene sine i livet, til omsorg, trygghet og gode oppvekstvilkår. Vi mener at likestilling ikke bare handler om menn og kvinner, men også om hvordan samfunnet sikrer at barn får det beste fra begge foreldre. Derfor jobber vi aktivt for gode løsninger innen samvær, foreldrerettigheter og barnelovgivning.

Altfor ofte ser vi at barns behov kommer i skyggen av foreldrekonflikter og systemer som ikke alltid tar hensyn til barnets beste. Dette er en av våre viktigste saker, og vi ønsker å snakke med deg om hvordan vi kan jobbe sammen for bedre løsninger.

Nytt av året!

I fjor ble vi så populære at vi til tider blokkerte gaten med alle som ville prate med oss (og spise vafler). Det var hyggelig, men i år stiller vi sterkt med to bodplasser, slik at vi har bedre plass til besøkende – og kanskje litt mindre sjanse for å blokkere bodgaten som i 2024 🙂

Så enten du vil snakke om menns rettigheter, barns beste, få med deg de viktige debattene eller bare nyte en av Arendalsukas beste vafler, er du hjertelig velkommen innom. Vi lover gode samtaler, hyggelig stemning og rikelig med påfyll – både faglig og på tallerkenen.

Vi gleder oss til å se deg i Arendal! 😃

Mannsdagskonferansen 2025
2025-11-22 09:45 - 16:30
Maskulinitet i forandring:

Hva er en god nok mann?

Maskuliniteten og samfunnskontrakten – hva forventer samfunnet av den moderne mannen, og hva kan den moderne mannen forvente av samfunnet?

Bli med på en dag fylt med dialog, inspirasjon og handling for likestilling og likeverdig foreldreskap! Opplev engasjerende foredrag, paneldebatt med politikere og utdeling av Mannsprisen, Kvinneprisen og Dag Furuholmens Litteraturpris. Delta fysisk på Litteraturhuset eller via virtuell livestream.

Invitasjon til Mannsdagskonferansen 2025

📅 Dato: 22. november 2025⏰ Tid: 10:00 – 16:30📍 Sted: Litteraturhuset, rom Wergeland🎥 Digital deltakelse: Link sendes til de påmeldte når den er klar. MERK: Deler av innholdet kan være forbeholdt fysisk tilstedeværende.

Vi inviterer deg til Mannsdagskonferansen 2025 – en arena for dialog, inspirasjon og handling! Sammen tar vi et nytt steg for likestilling, likeverdig foreldreskap og rettferdige muligheter for alle.

Hva skjer på konferansen?Med overskriften ‘Maskulinitet i forandring – hva er en god nok mann?‘ og undertittelen ‘Hva forventer samfunnet av menn, og hva kan menn forvente av samfunnet?‘, inviterer Mannsdagskonferansen 2025 til kritisk diskusjon om samfunnskontrakten for menn i Norge. I en tid preget av raske samfunnsendringer, nye lovverk og intense likestillingsdebatter, oppstår fundamentale spørsmål om menns rolle, ansvar og rettigheter. Vi vil belyse hvordan lovendringer og polariserte fremstillinger har satt søkelys på utfordringer som kan oppleves som motkrefter til likeverd. Vi skal se litt på konsekvensene det får for menn, og hvordan det kan oppleves fra mannsperspektiv. Også i år vil vi hedre de som gjør en forskjell med utdeling av:– Mannsprisen– Kvinneprisen– Dag Furuholmens Litteraturpris

– Inspirasjon og innsikt:Vi byr på engasjerende foredrag og innlegg som utfordrer og inspirerer. Som i fjor ønsker vi også en paneldebatt der politikere deltar for å diskutere viktige temaer knyttet til likestilling og foreldreskap. Vi har invitert ungdomspartiledere for å debattere fremtidens politikk for likeverd.

– Større kapasitet:Vi dobler kapasiteten i år for å gi plass til enda flere som ønsker å bidra til endring.

Hvorfor være med?Enten du er en engasjert forkjemper for likestilling eller ønsker å lære mer, er dette dagen for deg. Vi fortsetter arbeidet med å skape oppmerksomhet rundt menns og gutters utfordringer, samtidig som vi anerkjenner alle som bidrar til et mer rettferdig samfunn.

—

Last ned fullt program her
